Vispārējās tiesas (piektā palāta) 2020. gada 11. jūnija rīkojums –

VDV eTicket Service/Komisija un INEA

(lieta T‑516/19)

Šķīrējklauzula – Pētniecības un inovāciju pamatprogramma “Apvārsnis 2020” (2014‑2020) – Projekts “European Travellers Club: Account Based Travelling across the European Union – ETC” – Vienošanās par subsīdiju – INEA lēmums, ar ko par neattiecināmām atzītas dažas ar apakšuzņēmuma līgumu saistītas izmaksas – Kļūdaina atbildētāja identifikācija – Akts, kurš ir saistīts tikai ar līgumiskām attiecībām un ir no tām nenodalāms – Tiesiskā paļāvība – Prasība, kas daļēji ir nepieņemama un daļēji acīmredzami juridiski nepamatota

1. Prasība atcelt tiesību aktu – Pārsūdzami tiesību akti – Jēdziens – Tiesību akti, kas rada saistošas tiesiskās sekas – Prasība, kas faktiski attiecas uz līgumiska rakstura strīdu – INEA vēstules par subsīdijas, kas piešķirta saskaņā ar vienošanos par subsīdiju, aprēķināšanu anulēšana – Savienības tiesas kompetences neesamība – Nepieņemamība (LESD 256. panta 1. punkts, 263., 272. un 274. pants; Vispārējās tiesas Reglamenta 130. panta 1. un 7. punkts) (skat. 33.–36., 38., 41., 42. punktu)

2. Tiesvedība – Vēršanās Vispārējā tiesā saskaņā ar šķīrējklauzulu – Līgums, kam piemērojamas valsts tiesības – Valsts materiālo tiesību piemērojamība – Vienošanās par subsīdiju, uz kuru attiecas Savienības tiesību normas un, ja nepieciešams, papildus valsts tiesību akti (LESD 272. pants) (skat. 50., 51. punktu)

3. Tiesvedība – Vēršanās Vispārējā tiesā saskaņā ar šķīrējklauzulu – Vienošanās, kas noslēgta saskaņā ar konkrētu pētniecības un inovāciju programmu – INEA atteikums uzskatīt par pieļaujamām izmaksām noteiktas izmaksas, kas radušās saskaņā ar apakšuzņēmuma līgumiem – Prasība atlīdzināt šīs radušās izmaksas – Saņēmēja apstrīdēta pieļaujamo izmaksu aprēķina metode – Tiesību ļaunprātīga izmantošana, ko esot izdarījusi INEA – Nosacījumi – Neesamība – Atsaukšanās uz pienākumu ievērot pienācīgu rūpību – Piemērojamība – INEA pienākums pārbaudīt saņēmēja vēlmi vai iespēju izpildīt līguma nosacījumus par atbilstību – Neesamība (LESD 263. un 272. pants) (skat. 52.,54. un 56.–60. punktu)

4. Tiesvedība – Vēršanās Vispārējā tiesā saskaņā ar šķīrējklauzulu – Vienošanās, kas noslēgta saskaņā ar konkrētu pētniecības un inovāciju programmu – INEA atteikums uzskatīt par pieļaujamām izmaksām noteiktas izmaksas, kas radušās saskaņā ar apakšuzņēmuma līgumiem – Prasība atlīdzināt šīs radušās izmaksas – Saņēmēja apstrīdēta pieļaujamo izmaksu aprēķina metode – Atsaukšanās uz tiesiskās paļāvības aizsardzības principu – Nosacījumi – Administrācijas sniegti konkrēti solījumi – Atsaukšanās uz bezdarbību vienošanās projekta sagatavošanas brīdī, minētās vienošanās noslēgšanas brīdī un tās īstenošanas ietvaros – Nepieļaujamība (LESD 263. un 272. pants) (skat. 66., 68. punktu)

Priekšmets

Pirmkārt, prasība, kura ir pamatota ar LESD 272. pantu un ar kuru tiek lūgts atzīt par prettiesisku INEA2019. gada 13. maija vēstuli Ares(2019)3151305, ciktāl ar to nav atzītas ar programmu “Apvārsnis 2020” saistītas izmaksas 407443,04 EUR apmērā, un, otrkārt un pakārtoti, prasība, kura ir pamatota ar LESD 263. pantu un ar kuru tiek lūgts anulēt šo pašu vēstuli, ciktāl minētās izmaksas nav atzītas par atlīdzināmām minētajā apmērā.

Rezolutīvā daļa

1) Prasību noraidīt kā daļēji nepieņemamu un daļēji acīmredzami juridiski nepamatotu.